User talk:Lëvizja e Lirisë- "L.L."

S T A T U T I  I  LËVIZJES  SË  LIRISË

L.L.

Dispozitat e përgjithshme

Lëvizja e Lirisë është Lëvizje politike, e pavarur dhe unike, e anëtarëve, të cilët organizohen dhe veprojnë me qëllim të përmbushjes së detyrave programore. Lëvizja e tillë është e bazuar  në  Lëvizjen me po këtë  emër që veproi në  SHBA, si dhe  me të gjitha  Lëvizjet  tjera  në Europën  Perëndimore  që  kanë  parimet  demokratike në  zbatim, e që  aspirojnë për  të  mirën   e njerzimit, si  dhe  kombeve që  i takonin. Lëvizja e Lirisë është organizatë me parimet  më moderne  demokratike, që  janë në shërbim të Kombit  Shqëipëtarë të Preshevës, Bujanocit dhe Medvegjës.

Emri, Selia, fushëveprimi

Neni 1

1.	Emri i Lëvizjes është: Lëvizja e Lirisë. 2.	Shkurtesa e Lëvizjes është: L.L. 3.	Lëvizja e Lirisë është e organizuar në Preshevë, Bujanocë dhe Medvegjë. 4.	Organizimi, funksionimi dhe vendimmarrja bazohen në parime demokratike. 5.	Selia e Lëvizjes së Lirisë është në Prishtinë. 6.	Emblema e Lëvizjes së Lirisë është: Shqiponja e zezë dykrershe  në  fushë të kuqe  e shkruar në mes të Shqiponjës LËVIZJA E LIRISË. 7.	Logoja e Lëvizjes së Lirisë është: Shqiponja e  zezë dykrershe  në  fushë të kuqe  e shkruar në mes të Shqiponjës LËVIZJA E LIRISË. 8.	Lëvizja e Lirisë ka Flamurin e vet në përpjestim 2:1, me ngjyrë të kuqe, në mes është i vendosur simboli (emblema) e Lëvizjes.

Anëtarësimi

Neni 2

1.	Në Lëvizjen e Lirisë mund të anëtarësohet çdo qytetar, i cili pranon Programin dhe Statutin,i cili më parë e ka plotësuar Fletanëtaresimin- Formularin. Mosha më e re për t'u pranuar në Lëvizjen e Lirisë është 16-vjeç.

Neni 3

1.	Për pranimin e anëtarit në Lëvizjen e Lirisë vendos Kryesia e Lëvizjes brenda katër javësh nga aplikimi i konkurruesit. 2.	Anëtari i posa pranuar pajiset me Librezen e Lëvizjes dhe evidentohet në regjistrat e saj.

Neni 4

1.	Anëtari mund të largohet, terhiqet apo përjashtohet nga Lëvizja. 2.	Anëtari që tërhiqet është i obliguar ta dorëzoj Librezën e lëvizjes. 3.	Pas largimit apo përjashtimit, anëtari humb çdo të drejtë që ka pasur në raport me Lëvizjen e Lirisë. 4.	Tërheqja ose perjashtimi evidentohen në regjistrat baze të Lëvizjes. 5.	Kërkesa për ripranim në Lëvizje të Lirisë e personit, i cili më parë ka qenë i përjashtuar nga lëvizja, e shqyron Kryesia e Lëvizjes arsyen- shkakun e   përjashtimit të tij.

Neni 5

1.	Anëtari i Lëvizjes së Lirisë ka keto të drejta dhe obligime:

	Të merr pjesë në përcaktimin dhe në realizimin e politikës së Lëvizjes. 	Të ndërmerrë nisma, të cilat nuk janë në kundërshtim me Statutin dhe Programin e Lëvizjes së Lirisë dhe t'ua prezantojë organeve vendimmarrëse. 	Të zgjedh dhe të zgjedhet në organet e Lëvizjes së Lirisë. 	Të jetë i informuar për punën e organeve të Lëvizjes së Lirisë. 	Të merr pjesë në aktivitetet përkatese të Lëvizjes së Lirisë. 	Të kërkojë drejtësi, transparencë dhe përgjegjësi, kur sheh padrejtsi, jotransparencë dhe papërgjegjësi  nga antarët  tjerë të Lëvizjes. 	Të denoncojë në organet e  ndjekjes të gjitha veprimet  delikuente dhe penale, të cilitdo anëtarë të Lëvizjes. 	Të realizojë të drejtat dhe t'i përmbushi obligimet tjera të parapara me Program, me Statut dhe me akte e vendime të tjera.

Neni 6

1.	Anëtari i Lëvizjes së Lirisë nuk ka të drejtë të jetë anëtar i një partie politike që është në kundërshtim me parimet  e  Lëvizjes së Lirisë si dhe me  parimet  e botës  demokratike. 2.	Anëtari i Lëvizjes së Lirisë nuk ka të drejtë të kandidohet për një funksion, nëse funksioni i tillë  është në kundërshtim me parimet  e Lëvizjes së Lirisë. 3.	Anëtari i Lëvizjes së Lirisë nuk ka të drejtë të angazhohet në ndonjë shoqatë apo organizatë, për të cilën Kryesia e Lëvizjes, vlerëson se vepron kundër parimeve të Lëvizjes së Lirisë dhe  parimeve të botës  demokratike. 4.	Anëtari Lëvizjes së Lirisë nuk ka të drejtë të marrë pjesë në manifestime që bien ndesh me qëndrimin politik dhe parimet  e Lëvizjes së Lirisë. 5.	Vendimet e Kryesisë së Lëvizjes i obligojnë të gjitha organet e Lëvizjës së Lirisë.

Mënyra e organizimit

Neni 7

1.	Lëvizja e Lirisë është e organizuar në seksione, nëndegë, degë dhe në nivelin qendror. 2.	Seksioni është baza e organizimit të Lëvizjës së Lirisë e cila përbëhet nga e gjithë anëtarësia e lokalitetit që përfshin: Seksioni, Kryesia prej 5 - 7 dhe Kryetarin, të cilin e zgjedh Kryesia e Seksionit. 3.	Nëndega përbëhet së paku nga dy Seksione. Nëndega përbehet nga: Kuvendi delegatët e së cilës i delegojnë Seksionet, Kryesia dhe Kryetari, te cilin e zgjedh Kryesia. 4.	Dega është forma më e lartë e organizimit të Lëvizjes së Lirisë në nivel lokal, Dega i përshtatet organizimit të pushtetit vendor. Dega konstituohet me vendimin e Kuvenit të Lëvizjes së Lirisë. Dega është përgjegjëse për organizimin dhe funksionimin e Seksioneve dhe të Nëndegëve. Organet e Degës janë:Kuvendi, ,Kryesia dhe Kryetari të cilin e zgjedhëKryesia. 5.	Lëvizja e Lirisë mund të organizohet edhe në mërgatë, në mënyrë që anëtarëve të cilët jetojnë jashtë vendit t'u jepet mundësia në sendërtimin e politikës së Lëvizjes së Lirisë dhe dhënien e mbështetjes për realizimin e qëllimeve dhe të drejtave të tyre. 6.	Për mënyrën e organizimit të tyre vendosin Kuvendi dhe Kryesia e Lëvizjes së Lirisë. 7.	Mënyra e organizimit në Degë, Nëndegë dhe Seksione, fushëveprimi dhe kompetencat, përcaktohen me rregullore të veçanta, të cilat i miraton Kuveni i Lëvizjes së Lirisë.

Neni 8

1.	Angazhimi i strukturave të Lëvizjes së Lirisë bëhet mbi bazën e Programit dhe të Statutit të Lëvizjes si dhe qëndrimeve të strukturave udhëhëqëse të Lëvizjes së Lirisë. 2.	Për kryerjen e punëve profesionale dhe administrative - teknike, formohet shërbimi profesional. 3.	Për detyra të veçanta, me propozim të Kryesisë dhe vendim te Kuvendit të Lëvizjes së Lirisë, formohen grupe të posaçme. Veprimtaria e tyre caktohet sipas parimeve që i përcakton Kuvendi i Lëvizjes së Lirisë.

Neni 9

1.	Kryesia e Lëvizjes së Lirisë mund të formojë grupe ekspertesh për çështje të veçanta profesionale, ku mund të bëjnë pjesë edhe njerëz të cilët nuk janë anëtarë të Lëvizjes së Lirisë.

Shkarkimet nga funksionet e Levizjes së Lirisë

Neni 10

1.	Kompetent për shkarkim nga funksioni në Lëvizje të Lirisë është organi që ka bërë zgjedhjen. 2.	Personi i shkarkuar nga funksioni ka të drejtë të ankohet në instancat më të larta të Lëvizjes së Lirisë. 3.	Afati për t'u ankuar është dy javë, duke filluar nga momenti kur personit të shkarkuar i është dorëzuar vendimi me shkrim.

Pagesa e anëtarësisë

Neni 11

1.	Çdo anëtar vullnetarisht kontribon në koston e harxhimeve të  Lëvizjes së Lirisë. 2.	Anëtarët nuk janë të obliguar të kontibojnë me mjete materiale. 3.	Në rastet kur  kërkohet   një shumë financiare, ajo sigurohet  në  mënyrë  vullnetare nga anëtarët.

Raportimi Neni 12

1.	Për çdo tre muaj Kryesia e Lëvizjes së Lirisë i jep raport me shkrim Kuvendit të Lëvizjes për punët e kryera. 2.	Për çdo tre muaj të vitit Kryesitë e Degëve i dërgojnë raporte me shkrim Kryesisë së Lëvizjes së Lirisë, ku përshkruhet aktiviteti i tyre, gjendja politike,etj. 3.	Kryesitë e Nëndegëve për çdo tre muaj, për punët e kryera i raportojnë Kryesive te Degëve. 4.	Anëtarët e Kryesive, në të gjitha nivelet për çdo muaj, për punët e kryera i raportojnë Kryesive gjegjëse. 5.	Komisionet profesionale në të gjitha nivelet, janë te obliguara t'ju raportojnë Organeve që i kanë themeluar për punët e kryera.

Organet drejtuese

Kuvendi i Lëvizjes së Lirisë Neni 21

1.	Kuvendi i Lëvizjes së Lirisë është organi më i lartë politik i Lëvizjes së Lirisë. 2.	Përbërja dhe numri i anëtarëve të Kuvendit të Lëvizjes së Lirisë përcaktohet me vendim të posaçëm të Kuvendit të Lëvizjes. 3.	Kuvendi i Lëvizjes së Lirisë mund të shqyrtojë dhe të merrë vendime, nëse në mbledhje marrin pjesë më shumë se gjysma e anëtarëve. Vendimet merren nëse për to votojnë shumica e anëtarëve të pranishëm. 4.	Mbledhjet e Kuvendit të Lëvizjes së Lirisë mbahen së paku çdo tre muaj. 5.	Mbledhjen e Kuvendit të Lëvizjes së Lirisë e thërret Kryetari i Lëvizjes së Lirisë, Kryesia e Lëvizjes së Lirisë si dhe 30%  e anëtarëve të Kuvendit të Lëvizjes së Lirisë. 6.	Pjesëmarrja e anëtarëve të Kuvendit të Lëvizjes së Lirisë në mbledhje është e obligueshme. Mospërmbushja e këtij obligimi dhe mungesat e paarsyeshme në tre mbledhje radhazi, rezulton me pushim të mandatit të anëtarit të Kuvendit të Lëvizjes së Lirisë. 7.	Zëvendësimi i anëtarëve të larguar bëhet nga kandidatët të rinjë që janë anëtarë të  Kuvendeve të Degëve të Lëvizjes së Lirisë.

Fushëveprimi i Kuventi të Lëvizjes së Lirisë Neni 22

1.	Kuvendi i Lëvizjes së Lirisë miraton iniciativa të Lëvizjes së Lirisë 2.	Miraton Rregulloren për punën e vet dhe planin e punës. 3.	Miraton rregullore tjera në kompetencën e vet, të përcaktuara me Statut, 4.	Zgjedh Sekretarin e Lëvizjes së Lirisë dhe Anëtarët e Kryesisë së Lëvizjes së Lirisë. 5.	Zgjedh komisionet, këshillat dhe trupat punuese nga lëmenj të ndryshëm. 6.	Themelon degë të reja apo i shuan degët, të cilat nuk u përmbahen Programit, Statutit dhe rregulloreve të Lëvizjes së Lirisë. 7.	Vendos edhe për çështje tjera që  janë  në kompetencë të saj.

Neni 23 1.	Puna dhe funksionimi i Kuvendit të Lëvizjes së Lirisë përcaktohet me rregullore të veçantë.

Kryetari i Lëvizjes së Lirisë

Neni 24

1.	Kryetari i Lëvizjes së Lirisë:

	Përfaqëson Lëvizjen e Lirisë në organe vendore, 	Përfaqëson Lëvizjen e Lirisë në organe dhe organizma ndërkombëtarë, 	Udhëheq punën e organeve të Lëvizjen e Lirisë, 	Thërret dhe udhëheq mbledhjet e Kryesisë dhe të Kuvendit të Lëvizjes 	Propozon nënkryetarin dhe sekretarin e Lëvizjes së Lirisë, 	Propozon komisione dhe trupa punues për lëmenj të ndryshëm, 	Propozon përbërjen e delegacioneve të Lëvizjes së Lirisë për takime brenda dhe jashtë vendit, 	Kryen punë të tjera, të parapara me Statut dhe rregullore. 2.	Mandati i Kryetarit zgjatë dy vjet, me të drejtë rizgjedhjeje. 3.	Për punën e vet Kryetari i përgjigjet Kuvendit të Lëvizjes së Lirisë  dhe Kryesisë së Lëvizjes së Lirisë. 4.	Për veprim në kundërshtim me parimet e Lëvizjes së Lirisë dhe parimeve  demokratike, Kryetari i Lëvizjes së Lirisë duhet të japë  dorëheqje. 5.	Procedurën e shkarkimit mund ta inicojë Kryesia, Kuvendi dhe e degët e Lëvizjes së Lirisë. 6.	Lidhur me kërkesën për shkarkimin e Kryetarit vendos Kuvendi i Lëvizjes së Lirisë, që thirret nga Kryesia  e Lëvizjes së Lirisë apo nga 30 % i anëtarve të  Kuvendit të Lëvizjes së Lirisë.

Neni 25

1.	Sekretari i Lëvizjes së Lirisë koordinon punët e pergjithshme të Lëvizjes së Lirisë, drejton administraten qendrore të saj. 2.	Sekretari i Lëvizjes së Lirisë, në marrëveshje me Kryesinë, emëron përgjegjësit për ceshtje të caktuara në nivelin qendror dhe lokal. 3.	Sekretari i Lëvizjes së Lirisë në mungesë të Kryetarit, ushtron të gjitha kompetencat e tij.

Kryesia e Lëvizjes së Lirisë Neni 26

1.	Kryesia është organ drejtues, ekzekutiv dhe zgjedhet nga Kuvendi i Lëvizjesë Lirisë. 2.	Kryesia përbëhet prej Kryetarit, Sekretarit, nënkryetarit dhe anëtarëve të tjerë të zgjedhur nga Kuvendi i Lëvizjes së Lirisë. 3.	Kryesia ka numër tek të anëtarve. 4.	Mandati i anëtarëve të Kryesisë zgjatë dy vjet, me të drejtë rizgjedhjeje. 5.	Zgjedhja bëhet në bazë të Rregullores për zgjedhjen e organeve drejtuese të Lëvizjes së Lirisë për të gjitha nivelet e organizimit. Konsiderohet i zgjedhur ai kandidat, i cili ka fituar më tepër se gjysmën e votave të anëtarëve. 6.	Nëse kandidatët nuk e fitojnë këtë shumicë, atëherë mbahen raunde të tjera të votimit. Të zgjedhur janë ata që marrin shumicën e përgjithshme të votave. Në rast të votave të barabarta organizohen, sipas nevojës, zgjedhjet e balotazhit (zgjedhjet e dyta). Në rast se sërish numri i votave është i barabartë, vendoset me short.

Organet në strukturat tjera të Lëvizjes së Lirisë

Neni 27

1.	Organet drejtuese të Degës janë: a) Kuvendi, b) Kryesia, ç) Kryetari. 2.	Organet drejtuese të Nëndegës janë: a) Kuvendi, b) Kryesia, c) Kryetari. 3.	rganet drejtuese të Seksionit janë: a) Kuvendi - të gjithë anëtarët e seksionit, b) Kryesia c) Kryetari. 4.	Kryetarin e Deges e zgjedh Kryesia e Dëgës. 5.	Fushëveprimtaria, përbërja dhe mënyra e zgjedhjes së organeve drejtuese përcaktohen me Rregulloren për zgjedhjen e organeve drejtuese të Lëvizjes së Lirisë, 6.	Rregulloren e miraton Kuvendi i Lëvizjes së Lirisë.

.

Neni 30

1.	Kryesia e Lëvizja e :Lirisë është e autorizuar t'i mbrojë të drejtat e personaliteteve të Lëvizjes së Lirisë, veçanërisht të drejtën e emrit dhe të postit, derisa të jenë të zgjedhur ose të emëruar në ato postë. 2.	Asnjë organ apo anëtarë i Lëvizjes së Lirisë  nuk mund t'i detyrojë anëtarët e saj dhe askë tjetër, që merren me biznes, për të  finansuar a ndihmuar.

Neni 31

1.	Kryesia, në çdo kohë mund t'i kontrollojë strukturat e Lëvizjes së Lirisë dhe nismat e saj, si dhe grupet e punës dhe prej tyre të kërkojë shpjegime dhe llogari. 2.	Kryesia e Lëvizjes së Lirisë ka të drejtë që në të gjitha takimet t'i këshillojë pjesëmarrësit, trupat e Lëvizjes dhe grupet e punës. 3.	Kryesia angazhohet që çdo kryesi e degëve dhe e nëndegëve t'i përmbushë detyrimet e dhënies së llogarisë publike.

Neni 32

1.	Asnjë anëtar i Lëvizjes së Lirisë nuk ka të drejtë t'i mbajë ose harxhojë mjetet e Lëvizjes së Lirisë pa vendim të organit përkatës. 2.	Asnjë anëtarë,  asnjë organ i Lëvizjes së  Lirisë nuk ka të  drejtë të pranojë  mjete financiare nga personat  e tretë. 3.	Mjete materiale( konkrete) mund të pranohen  vetëm me pëlqimin e  Kuvendit apo Kryesisë së  Lëvizjes së Lirisë. Mjetet e tilla duhet të evidentohen me saktësi.

Komisioni i i kontrollit

Neni 33

1.	 Për kontrollin e të gjithave anëtarve, strukturave të Lëvizjes së Lirisë, si dhe për shqyrtimin e ankesave, Kuvendi i Lëvizjes së Lirsisë zgjedhë Komisionin e Kontrollit prej pesë (5) anëtarëve. 2.	Në rast të konfliktit të interesit të ndonjë anëtari te Komisionit, i njejti nuk mund të merrë pjesë në shqyrtimin e çështjes së caktuar. 3.	Zgjedhja e anëtarëve të Komisionit të kontrollit bëhet me votime të fshehta të shumicës së të pranishmëve. 4.	Në rast të numrit të njejtë të votave, vendoset me short. 5.	Për drejtimin e punës, Komisioni i Kontrollit zgjedh Kryetarin nga radhët e veta. 6.	Kontrolli behet të paktën një herë në vit dhe sipas nevojes. 7.	Të gjitha dërgesat për Komisionin e kontrollit i drejtohen kryetarit të Komisionit. 8.	Me kërkesën e Komisionit të Kontrollit apo të Kryesisë, mund të mbahen mbledhje të përbashkëta,

Komisionet Hetimore

Neni 34

1.	Në rastet kur konsiderohet e nevojshme, strukturat organizative të Lëvizjes së Lirisë formojne Komisionet Hetimore, të cilat kanë për detyrë t'i kryejnë hetimet paraprake, t'i dëgjojnë dëshmitë e palëve apo sqarimin e ndonjë rrethane, e cila mund të shpie në zgjidhjen e drejtë të çështjes. 2.	Komisionet Hetimore pas konstatimit te gjendjes faktike, vleresimet dhe propozimet e veta ia paraqesin organit që i ka themeluar. Organi që e ka themeluar komisionin, merr vendim i cili i obligon strukturat organizative të Lëvizjes. Dëshmitë e tilla që shkojnë  në dyshim të veprave  penale  dorëzohen në organet e  ndjekjes. 3.	Zhvillimi i procesit hetimor përcaktohet me rregullore të veçantë, të cilën e miraton Kuvendi i Lëvizjes së Lirisë.

Disiplina e Lëvizjes së Lirisë

Neni 36 1.	Kundër anëtarëve të Lëvizjes së Lirisë, duke perfshirë edhe ata që kanë marrë 2.	funksione në Lëvizjen e Lirisë, të cilit kundërshtojnë me këmbëngulje ose shkelin vendimet e Kuvendit të Lëvizjes së Lirisë, apo të parimeve  demokratike botërore, ose  dëmtojnë të Çështjen  Kombëtare, bëjnë veprime të pandershme, demtojnë fuqine vepruese dhe prestigjin e Lëvizjes, ndaj tyre zhvillohet procedura disiplinore. 3.	Në rast se konstatohen shkelje, merren këto masa diciplinore: a) Qortim, b) Marrje e përkohshme e disa apo e të gjitha funksioneve në kohëzgjatje deri në tri vjet, c) Pushim i përkohshëm i disa apo i të gjitha të drejtave nga anëtarësia, deri në tri vjet, ç) Largim apo përjashtim nga Lëvizja e Lirisë. 4.	Masa e largimit apo përjashtimit mund të shqiptohet vetëm nëse konstatohet se me veprimet e tij anëtari i ka shkaktuar dëme vendit, Lëvizjes së Lirisë. 5.	Kërkesa për inicimin e procedurës disiplinore i bëhet Komisionit për Mbrojtjen e Statutit te nivelit përkatës. 6.	Anëtar i Komisionit nuk mund të jetë personi, kundër të cilit ka filluar procedura. 7.	Komisioni per Mbrojtjen Statutore është i obliguar ta shqyrtojë rastin dhe të propozojë masat mbrenda 30 dite.

Informimi

Neni 37 1.	Anëtarët e Lëvizjes së Lirisë kanë të drejtë të informohen në mënyrë objektive dhe me kohë për vendimet e të gjitha organeve drejtuese. 2.	Informimi i anëtarëve të Lëvizjes së Lirisë bëhet nëpërmjet formeve të brendshme të infirmimit si dhe organit të Lëvizjes së Lirisë, në të cilin publikohen vendimet, qëndrimet, etj, të marra nga organet drejtuese në të gjitha nivelet. 3.	Çështja e organizimit dhe funksionimit te informimit rregullohen me Rregulloren për Informim, të cilën e miraton Kuvendi i Lëvizjes së Lirisë.

Vendimmarrja në Lëvizje të Lirisë Neni 38

1.	Vendimi merret me konsensus ose me votim. 2.	Vendimi merret pas debatit dhe këmbimit të lirë të mendimeve. Vendimi i miratuar me shumicë votash është i detyrueshëm për të gjithe antarët e organit që e merr dhe për ata të cilëve u referohet. 3.	Pakica qe ka votuar kundër, ka te drejtë të shfaq pikpamjet e saj në mbledhje ose në shtyp si edhe të kërkoj rishqyrtimin e probleneve te diskutueshme në organin drejtues. 4.	Vendimin mund të anuloj vetëm organi që e ka marrë ose Komisioni per Mbrojtjen e Statutit. 5.	Vendimi i strukturave më të ulta partiake nuk mund të anulohet nga struktura më të larta, përveç rastit kur çmohet se është në kundërshtim me Programin dhe Statutin e Lëvizjes së Lirisë.

Zgjedhja për plotësimin e një posti në Lëvizje të Lirisë Neni 46

1.	Nëse janë propozuar dy apo më shumë kandidatë, zgjedhet ai që fiton më shumë vota. 2.	Nëse kandidati nuk fiton shumicën e votave, zhvillohet një raund tjetër i zgjedhjeve, në të cilin vendos shumica e votave. 3.	Në rast të votave të njëjta, zhvillohen zgjedhjet e balotazhit. 4.	Nëse sërish barazohen votat, atëherë vendos shorti.

Zgjedhja për plotësimin e organeve që kanë shume anëtarë

Neni 47

1.	Në raundet e zgjedhjeve, në të cilat njëkohësisht zgjedhet më shumë se një person (lista e zgjedhjeve,në një fletëvotim mund të zgjedhen aq kandidatë sa janë për t'u zgjedhur. Një fletevotim është vlefshëm kur janë rrumbullaksuar së paku gjysma e kandidatëve që duhet të zgjedhen. 2.	Në listën e zgjedhjes zgjedhen ata kandidatë që kanë fituar numër më të madh të votave, për aq sa plotësojnë kuotën e paraparë. 3.	Në rast se për plotësimin e vendit të fundit ka më shumë kandidatë me numër të njejtë të votave, zhvillohet raundi i dytë për këta kandidatë. 4.	Për plotësimin me delegatë rezervë, vlen rregulla vijuese: nëse mungon një delegat, atëherë plotësohet me një delegat tjetër.

Shkarkimi

Neni 48 1.	Për shkarkimin e funksionarëve vlejnë rregullat përkatëse sipas procedurës së zgjedhjes së tyre. 2.	Kërkesa për shkarkim duhet të argumentohet. 3.	Vendimin për shkarkim e merr organi i cili e ka zgjedhur. 4.	Vendimi mirret nëse për të votojnë shumica e anëtarëve të pranishëm të atij organi. 5.	Shkarkimi i funksionarëve duhet të paraqitet për t'u përfshirë në rendin e ditës së mbledhjes paraprake, në të cilën duhet të votohet për kërkesën e shkarkimit. Ky rend dite duhet t'u dërgohet me kohë anëtarëve, përkatësisht delegatëve.

Rizgjedhjet

Neni 49 1.	Për rizgjedhjet vlejnë të njejtat rregulla si për zgjedhjet. 2.	Rizgjedhja e një funksionari bëhet kur përfundon mandati i funksionit të mëparshëm. 3.	Zëvendësimi i postit të funksionarit të shkarkuar, nuk mund të bëhet në mbledhje në të cilën është bërë shkarkimi i tij. Kjo caktohet për rendin e ditës të mbledhjes së ardhshme.

Kundërshtimi dhe pavlefshmëria e zgjedhjeve

Neni 50 1.	Për kundërshtimin e zgjedhjeje apo kanstatimin e pavlefshmërisë së zgjedhjeve, vendoset sipas dispozitave të këtij Statuti dhe Rregullores për zgjedhjen e organeve drejtuese të Lëvizjes së Lirisë. 2.	Nëse zhvillohen zgjedhjet për organet e Seksionit ose Nëndegës, kompetent është Komisioni i Arbitrazhiti i Degës përkatëse. 3.	Vendimi i Komisionit të Arbitrazhit është përfundimtar.

Kundërshtimi i zgjedhjeve

Neni 51 1.	Kompetentë për kundërshtimin e zgjedhjeve janë:

a) Kryesia e Lëvizjes b) Kryesitë e Degëve, d) 30% e pjesëmarrësve të mbledhjes me të drejte vote, 2.	Gjatë punës kolektive, kompetent për kundërshtimin e zgjedhjeve është Kryesia e Lëvizja e Lirisë 3.	Kundërshtimi i zgjedhjeve është i lejueshëm brenda dy javëve, që nga dita e mbajtjes së zgjedhjeve. Kryesia e Lëvizjes së Lirisë, mundet që brenda këtij afati të caktojë zgjedhje të reja. 4.	Zgjedhjet mund të kundërshtohen nëse konstatohet se ka pasur: a) influencim në rezultatin e zgjedhjeve, b) keqpërdorim të fletëvotimeve, c) parregullësi gjatë procesit të votimit dhe numrimit të votave. 5.	Shpallja e kundërshtimit të zgjedhjeve nuk ka ndikim të mëvonshëm.

Shpërbërja

Neni 53 1.	Nëse Lëvizja e Lirisë ka vendosur që të shpërbëhet, të shkrihet në një Lëvizje a parti apo të bashkohet në një lidhje partishë, atëherë vendoset me vendim të Kuvendit të Lëvizjes së Lirisë.

Neni 56 1.	Kryesia e Lëvizjes së Lirisë është përgjegjëse për përmbajtjen, disenjimin, shtypjen dhe shpërndarjen e fletëvotimeve, procesverbaleve dhe materialit tjetër votues në Degë. 2.	Degët i dorëzojnë fletëvotimet në Kryesitë e Nëndegëve. 3.	Kryesitë e Nëndegëve janë përgjegjëse për mbarëvajtjen. Ato duhet t'ua bëjnë të njohur anëtarëve kohën e votimit, vendin e votimit dhe për çka votohet.

Ndryshimi i statutit

Neni 57 1.	Statuti i Lëvizjes së Lirisë mund të ndryshohet vetëm nga Kuvendi, me votat e dy të tretave të delegatëve pjesëmarrës në Kongres. 2.	Kërkesë për ndryshimin e Statutit mund të parashtronë: a) Kryesia, c) 30 % e anëtarve

Neni 58 1.	Ky Statut hyn në fuqi ditën e miratimit nga Kuvendi i Lëvizjes së Lirisë.

Neni 59 1.	Dispozitat e këtij Statuti nuk kanë efekt retroaktiv në zgjedhjen e organeve të seksioneve, nëndegëve dhe degëve të bëra para miratimit të këtij Statuti,

Neni 60 1.	Obligohet Kryesia e Lëvizjes së Lirisë që në afat prej 30 ditësh ta botojë tekstin integral të Statutit, si botim të veçantë. 2.	Statuti duhet t'u dërgohet të gjitha degëve, nëndegëve dhe seksioneve,

Neni 61 1.	Interpretimin autentik të Statutit e bën Kuvendi i Lëvizjes së Lirisë.

Më:______/______/__________

Në:_______________________                           _______________________________ (Kryetari i Lëvizjes së Lirisë)